Els rapers cubans denuncien clandestinament la política del règim
Algunes de les veus més crítiques amb el règim cubà han triat la música rap per expressar la seva insatisfacció i esquivar la censura. Un exemple és el grup Los Aldeanos, que s'ha transformat en una de les formacions més famoses a l'illa sense tenir cap espai autoritzat ni a les ràdios ni a les televisions locals.
01 Mai 2010 - 00.07
Els rapers cubans ataquen durament la política del règim cubà.
Les lletres dels músics de rap de Los Aldeanos, el grup més famós de l'escena "undergorund"cubana, reprodueixen amb cruesa la dura situació que viu la societat cubana, a l'espera que es materialitzin els canvis promesos des de l'arribada al poder de Raúl Castro. Algunes de les lletres parlen "d'ocupació fatal", de "corrupció" i de l'eufemisme de parlar d'obrers quan en realitat, segons el grup, a Cuba hi ha "esclaus". Per a ells, la política és "un caprici personal".
Músics com Els Aldeanos han d'actuar clandestinament i als afores de l'Havana. El públic hi acudeix, des de fa set anys, convocat pel boca-orella.